b'\n_START_ARTICLE_\nDviuodegiai\n_START_SECTION_\nAnatomija\n_START_PARAGRAPH_\nDauguma dviuodegi\xc5\xb3 smulk\xc5\xabs, 2-5 mm ilgio, nors kai kurios Japyx genties r\xc5\xab\xc5\xa1ys gali pasiekti 5 cm ilg\xc4\xaf. Jie neturi aki\xc5\xb3 ir, i\xc5\xa1skyrus kai kurioms r\xc5\xab\xc5\xa1ims b\xc5\xabdingus tamsius cerkus, yra nepigmentuoti. Turi ilgas antenas i\xc5\xa1 de\xc5\xa1imties ar daugiau karioliukus primenan\xc4\x8di\xc5\xb3 segment\xc5\xb3 ir por\xc4\x85 cerk\xc5\xb3 ant pilvelio galo. Cerkai gali b\xc5\xabti ilgi ir si\xc5\xabli\xc5\xa1ki arba trumpi ir \xc5\xbenypli\xc5\xa1ki, primenantys auslindos cerkus. Kai kurios r\xc5\xab\xc5\xa1ys geba nusimesti cerkus, jei reikia (autotomija). Per gyvenim\xc4\x85, kuris trunka iki met\xc5\xb3, i\xc5\xa1sineria iki 13 kart\xc5\xb3.\n_START_SECTION_\nEkologija\n_START_PARAGRAPH_\nDviuodegiai da\xc5\xbeni dirvoje, lap\xc5\xb3 nuokritose, humuse, bet retai matomi d\xc4\x97l smulkumo ir po\xc5\xbeeminio gyvenimo b\xc5\xabdo. Minta gyvais organizmais ir negyva organika. Japygidae \xc5\xa1eimos dviuodegiai naudoja \xc5\xbenypli\xc5\xa1kus cerkus smulkiam grobiui med\xc5\xbeioti. R\xc5\xab\xc5\xa1ys su ilgais cerkais nepl\xc4\x97\xc5\xa1rios._NEWLINE_B\xc5\xabdingas i\xc5\xa1orinis apvaisinimas. Patinai per savait\xc4\x99 padeda apie 200 spermatofor\xc5\xb3, patel\xc4\x97s juos susirenka. Metamorfoz\xc4\x97 dviuodegiams neb\xc5\xabdinga, jaunikliai nuo suaugusi\xc5\xb3j\xc5\xb3 skiriasi dyd\xc5\xbeiu ir dauginimosi organ\xc5\xb3 nei\xc5\xa1sivystymu.'